અમિતાભને રાત્રે સાડા નવની આસપાસ ડિસ્ચાર્જ કરવામાં આવ્યા હતા. ત્યાર પછી તે અભિષેક સાથે ઘરે જવા નીકળી ગયા હતા. હોસ્પિટલમાં અમિતાભની એન્ડોસ્કોપી કરવામાં આવી હતી. રિપોર્ટ્સ મુજબ આટલી મોટી વયે પણ સતત શૂટિંગમાં વ્યસ્ત રહેતા અમિતાભ ખભાના દુઃખાવાથી પરેશાન છે અને એ કારણે જ તે હોસ્પિટલમાં ગયા હતા. અમિતાભને 2012માં હોસ્પિટલમાં સર્જરી માટે મોકલવામાં આવ્યા હતા અને ત્યાં તે 12 દિવસ હોસ્પિટલમાં રહ્યા હતા. અમિતાભ લીવરને લગતી સમસ્યાઓથી પણ પીડાય છે.